નૈયા સલોણીની વાત સાંભળી રહી પણ એની સાથે સંમત ના થઈ શકી. વળી એના મનમાં પ્રશ્ન ઊઠ્યો કે ઘરના મોભી સાસુ પાસેથી લાડના બદલે અવગણના અને કટુ વચન સાંભળવા મળે અને પતિય માતાપિતા તરફ ઢળે ત્યારે ભાભી આટલી શાંતિથી શી રીતે વિચારી શક્યાં હશે, અને છતાં એમનાપણું જાળવી શક્યાં હશે ? એણે સલોણીને પૂછ્યું, ‘ભાભી, લોકો તો કહે છે મનની મૂંઝવણ કોઈની આગળ ઠાલવીને તો હળવા થવાય અને સ્વસ્થ રહેવાય. પણ તમે તો તમારી વ્યથાની વાત કોઈને કહેતાં ન હતાં.’